**มิติที่ 1 : การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์การปกครองส่วนท้องถิ่น**

**1. ชื่อโครงการ :**โครงการฝึกอบรมคุณธรรมและจริยธรรมในการปฏิบัติงานของบุคลากร เทศบาลตำบล สามัคคีพัฒนา อำเภออากาศอำนวย จังหวัดสกลนคร

 **2. หลักการและเหตุผล/ที่มาของโครงการ**

 เทศบาลตำบลสามัคคีพัฒนาเป็นส่วนราชการในรูปแบบขององค์กรปกครองส่วนท้องถิ่น และ พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ตามมาตรา 16 ที่มีหน้าที่ในการจัดระบบบริการสาธารณะประโยชน์ของประชาชนในท้องถิ่นของตนเอง ภายใต้การเปลี่ยนแปลงในกระแสโลกปัจจุบันที่ปรับเปลี่ยนอย่างรวดเร็ว และมีความซับซ้อนมากยิ่งขึ้น จำเป็นต้องมีการปรับเปลี่ยนวิธีการบริหารจัดการและการพัฒนาท้องถิ่นให้เหมาะ สม โดยเสริมสร้างศักยภาพของบุคลากร ทั้งข้าราชการ ลูกจ้าง และฝ่ายการเมืองท้องถิ่น โดยสร้างฐานความรู้ให้เป็นภูมิคุ้มกันต่อการเปลี่ยนแปลงต่างๆได้อย่างเท่า ทัน ควบคู่ไปกับการให้บริการที่เป็นธรรมและเท่าเทียมกันของกลุ่มคนในท้องถิ่น ตลอดจนส่งเสริมให้บุคลากรในองค์กรได้รับการพัฒนาทางจิตใจ สร้างจิตสำนึกรักองค์กร ประพฤติและปฏิบัติตนอยู่ในกรอบของศีลธรรมและจริยธรรม มีคุณธรรม เทศบาลตำบลสามัคคีพัฒนาได้น้อมนำพระบรมราโชวาทของพระบาทสมเด็จพระเจ้าอยู่หัวรัชกาลที่ 9 มาถือปฏิบัติตามความตอนหนึ่งว่า

 “งานราชการทุกอย่าง ไม่ว่าเล็กหรือใหญ่ ง่ายหรือยาก ย่อมมีความสำคัญอยู่ในงานของแผ่นดินด้วยกันทั้งสิ้น อีกทั้งงานทุกด้านทุกสาขาย่อมสัมพันธ์เกี่ยวเนื่องกัน เป็นปัจจัยเกื้อกูลส่งเสริมกันและกันอยู่ ข้าราชการทุกคน ทุกฝ่าย ทุกระดับ จึงต้องไม่ถือตัวแบ่งแยกกัน หากต้องพิจารณาให้เห็นความสำคัญของกันและกัน แล้วร่วมงานประสานสัมพันธ์กัน ด้วยความเป็นมิตร ด้วยความเข้าใจเห็นใจกัน และด้วยความเมตตาปรองดองกัน. งานของแผ่นดินทุกส่วน จักได้ดำเนินก้าวหน้าไปพร้อมเสมอกัน และยังประโยชน์ที่พึงประสงค์ คือความเจริญมั่นคง ให้เกิดแก่บุคคล แก่งาน และแก่ส่วนรวมได้แท้จริง.”และพระบรมราโชวาทพระบาทสมเด็จพระเจ้าอยู่หัวรัชกาลที่ 9

 “การทำความดีนั้น แม้จะไม่มีใครรู้เห็น แต่ก็จำเป็นต้องทำ เพื่อให้ผลดีที่เกิดขึ้นยิ่งเพิ่มพูนและแผ่ขยายกว้างออกไป เป็นประโยชน์เป็นความเจริญมั่นคงที่แท้ แก่ตน แก่ส่วนรวม ตลอดถึงชาติบ้านเมืองพร้อมทุกส่วน ข้าราชการทุกคนจึงต้องตั้งใจให้หนักแน่นเที่ยงตรง ที่จะกระทำความดีทั้งในการประพฤติตนและการปฏิบัติงานด้วยความอุตสาหะเสียสละ โดยไม่หวั่นไหวย่อท้อต่ออุปสรรคปัญหา หรือความลำบากเหนื่อยยาก”

 เพื่อให้สอดคล้องกับพระราชกฤษฏีกาว่าด้วยหลักเกณฑ์และวิธีการบริหารจัดการบ้าน
เมืองที่ดี พ.ศ.๒๕๔๖  ได้กำหนดหลักเกณฑ์ในการสร้างความโปร่งใสในการปฏิบัติหน้าที่ของเจ้าหน้าที่ รณรงค์และส่งเสริมค่านิยมเรื่องความซื่อสัตย์ แก้กฎระเบียบที่เอื้อต่อการทุจริต ใช้วิธีการบริหารงานบุคคลตามระบบคุณธรรมอย่างเคร่งครัด ปฏิบัติตามมาตรการบริหารจัดการบ้านเมืองและสังคมที่ดี ส่งเสริมให้ผู้บังคับบัญชาปฏิบัติตนเป็นแบบอย่าง ประกอบกับอนุสนธิคณะกรรมการมาตรฐานการบริหารงานบุคคลส่วนท้องถิ่น  (ก.ถ.)  ได้กำหนดมาตรฐานทางคุณธรรมและจริยธรรมข้าราชการ พนักงาน  และลูกจ้างขององค์กรปกครองส่วนท้องถิ่น ซึ่งได้ประมวลขึ้นจากข้อเสนอแนะของผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่น  ลูกจ้างในองค์กรปกครองส่วนท้องถิ่น และประชาชนผู้รับบริการจากองค์กรปกครองส่วนท้องถิ่น โดยมีวัตถุประสงค์เพื่อให้ข้าราชการ พนักงาน และลูกจ้างขององค์กรปกครองส่วนท้องถิ่นโดยทั่วไปใช้เป็นหลักการและแนวทางปฏิบัติ เพื่อเป็นเครื่องกำกับความประพฤติของตน ได้แก่

๑. พึงดำรงตนให้ตั้งมั่นในศีลธรรม  ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ

๒. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

๓. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก

๔. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

๕. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

ซึ่งเทศบาลตำบลสามัคคีพัฒนา  ได้ยึดถือเป็นแนวทางสำหรับประพฤติตนและ
เป็นหลักการในการปฏิบัติงาน

 ดังนั้น  เพื่อเป็นการพัฒนาจิตใจและเพื่อพัฒนาบุคลากรในสังกัด สามารถนำหลักคุณธรรม จริยธรรมไปพัฒนาคุณภาพชีวิตในประจำวัน และประยุกต์ใช้ในการทำงานได้อย่างเหมาะสม เทศบาลตำบลสามัคคีพัฒนา  จึงได้จัดทำโครงการ ฯ นี้ขึ้นมา

**3.วัตถุประสงค์**

 ๓.๑ เพื่อปลูกฝังคุณธรรม จริยธรรม  ให้กับคณะผู้บริหาร พนักงานเทศบาล พนักงานครูเทศบาล และพนักงานจ้างของเทศบาลตำบลสามัคคีพัฒนา  ได้นำหลักคุณธรรม จริยธรรม ไปพัฒนาคุณภาพชีวิตและการทำงานได้อย่างเหมาะสม

 ๓.๒ เพื่อส่งเสริมให้คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล และพนักงานจ้างของเทศบาลตำบลสามัคคีพัฒนา ได้มีความรู้ ความเข้าใจด้านวินัย คุณธรรม จริยธรรมและจรรยาของข้าราชการที่บัญญัติไว้เป็นข้อกฎหมาย กฎ และระเบียบ เห็นความสำคัญและเสริมสร้างภาพลักษณ์ของหน่วยงานให้มีความโปร่งใสและเป็นธรรม

 ๓.๓ เพื่อส่งเสริมให้คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล และพนักงานจ้างเทศบาลตำบลสามัคคีพัฒนา มีวัฒนธรรม และค่านิยมในการปฏิบัติงานโดยยึดหลักบริหารกิจการบ้านเมืองที่ดีหลักเศรษฐกิจพอเพียงเป็นแนวทางเพื่อประโยชน์สุขของประชาชน

 ๓.๔ เพื่อให้คณะผู้บริหาร สมาชิกสภาเทศบาล พนักงานเทศบาล พนักงานครูเทศบาล และพนักงานจ้างของเทศบาลตำบลสามัคคีพัฒนา  เกิดการเรียนรู้ในการอยู่ร่วมกัน  มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ ๆ

 ๓.๕ เพื่อส่งเสริมคุณธรรม จริยธรรม และหลักธรรมทางพระพุทธศาสนา ให้กับคณะผู้บริหาร สมาชิกสภาเทศบาล พนักงานเทศบาล พนักงานครูเทศบาล และพนักงานจ้างของเทศบาลตำบลสามัคคีพัฒนาให้มีคุณลักษณะเป็นบุคลากรยุคใหม่ที่มีคุณธรรม จริยธรรมและนำหลักธรรมทางพระพุทธศาสนามาปรับใช้ในการปฏิบัติงานให้บรรลุผล

**4. เป้าหมาย/ผลผลิต**

 คณะผู้บริหาร    สมาชิกสภาเทศบาล  พนักงานเทศบาล   พนักงานครูเทศบาล พนักงานจ้าง และพนักงานจ้างเหมาบริการเทศบาลตำบลสามัคคีพัฒนา จำนวน  ๑๐0 คน

**5. พื้นที่ดำเนินการ**

 วัด สำนักสงฆ์ ในเขตพื้นที่จังหวัดสกลนคร

**6. วิธีการดำเนินการ**

 ๖.๑ วางแผนภายในองค์กรเพื่อหาแนวทางในการจัดอบรมและเสนอโครงการ

 ๖.๒ ติดต่อประสานวิทยากร

 ๖.๓ ดำเนินการฝึกอบรมตามโครงการ ฯ

 ๖.๔ ติดตามรายงานผลการดำเนินโครงการ ฯ ให้ผู้ที่เกี่ยวข้องทราบ

**7. ระยะเวลาดำเนินการ**

 ๔ ปี (ปีงบประมาณ พ.ศ.2561 – 2564)

**8. งบประมาณดำเนินการ**

๒๐,๐๐๐.- บาท (สองหมื่นบาทถ้วน)

**9. ผู้รับผิดชอบ**

สำนักปลัดเทศบาล เทศบาลตำบลสามัคคีพัฒนา

**10. ตัวชี้วัด/ผลลัพธ์**

10.1 ผู้บริหาร สมาชิกสภา พนักงานเจ้าหน้าที่ของเทศบาลตำบลสามัคคีพัฒนา มีความรู้

ความเข้าใจหลักธรรมาภิบาล คุณธรรมจริยธรรม

 10.2 ผู้บริหาร สมาชิกสภา พนักงานเจ้าหน้าที่ของเทศบาลตำบลสามัคคีพัฒนา มีทัศนคติที่

ต่อการทำงานและให้ความสำคัญต่อการป้องกันและปราบปรามการทุจริตและประพฤติมิชอบ (Anti Corruption)

10.3 ผู้บริหาร สมาชิกสภา พนักงานเจ้าหน้าที่ของเทศบาลตำบลสามัคคีพัฒนา นำองค์

ความรู้ต่าง ๆ ไปประยุกต์ใช้ในการทำงานให้กับองค์กรได้อย่างมีประสิทธิภาพและเกิดประสิทธิผลสูงสุด

 10.4 สร้างภาพลักษณ์ที่ดีของเทศบาลตำบลสามัคคีพัฒนา ในการเสริมสร้างคุณธรรม จริยธรรมและธรรมาภิบาล ในการปฏิบัติงาน

**1. ชื่อโครงการ :** โครงการพัฒนาศักยภาพบุคลากรเพื่อเพิ่มประสิทธิผลในการปฏิบัติงาน

**2. หลักการและเหตุผล/ที่มาของโครงการ**

 ปัจจุบันการพัฒนาทรัพยากรมนุษย์ เป็นหัวใจสำคัญต่อการเปลี่ยนแปลงองค์กรมนุษย์จึงจำเป็นที่จะต้องได้รับการพัฒนาตลอดเวลาเพื่อให้มนุษย์มีความคิดสร้างสรรค์ และสร้างสรรค์สิ่งใหม่ ๆ การที่มนุษย์ได้ทำสิ่งใหม่จะเป็นบ่อเกิดทำให้เศรษฐกิจและสังคมเกิดการเปลี่ยนแปลงตามไปด้วย การพัฒนาทรัพยากรมนุษย์เป็นการนำศักยภาพของแต่ละบุคคลมาใช้ไม่ว่าจะเป็นการนำเอาความรู้ ความสามารถที่ใช้ในการปฏิบัติราชการ กฎหมายและระเบียบต่างๆ ที่จำเป็นในการปฏิบัติราชการ และสมรรถนะเพื่อให้การปฏิบัติงานให้เกิดประโยชน์สูงสุด และสร้างให้แต่ละบุคคล เกิดทัศนคติที่ดีต่อองค์การ ตลอดจนเกิดความตระหนักในคุณค่าของตนเอง เพื่อนร่วมงาน ตามพระราชบัญญัติระเบียบบริหารราชการแผ่นดิน พ.ศ. 2545 ม. 3/1 การบริหารราชการตามพระราชบัญญัติต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าเชิงภารกิจแห่งรัฐ การลดขั้นตอนการปฏิบัติงาน การลดภารกิจ และยุบเลิกหน่วยงานที่ไม่จำเป็น การกระจายภารกิจและทรัพยากรให้แก่ท้องถิ่น การกระจายอำนาจ การตัดสินใจ การอำนวยความสะดวก และการตอบสนองความต้องการของประชาชน โดยมีผู้รับผิดชอบต่อผลงาน...ทั้งนี้ ในการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี...และยุทธศาสตร์การพัฒนาทรัพยากรบุคคลของเทศบาลตำบลสามัคคีพัฒนา พ.ศ. 2560-2563 มีเป้าประสงค์เพื่อพัฒนาและเพิ่มพูนความรู้ ทักษะ และสมรรถนะของข้าราชการทุกระดับให้ปฏิบัติงานอย่างมืออาชีพ เกิดผลสัมฤทธิ์ คุ้มค่า เป็นที่เชื่อถือศรัทธาของประชาชนโดยอยู่ภายใต้หลักธรรมาภิบาล ยึดถือระเบียบเป็นแนวทางในการปฏิบัติงาน

 ดังนั้นการพัฒนาประสิทธิภาพในการทำงานรวมถึงความรู้ในด้านต่างๆของบุคลากรเป็นเรื่องที่จะต้องมีการพัฒนาอย่างต่อเนื่อง ซึ่งนอกจากเป็นการเสริมสร้างความรู้และทักษะในการปฏิบัติงานได้อย่างดี แล้วยังเป็นการสร้างขวัญกำลังในการทำงาน ที่นับว่าเป็นสวัสดิการอันดีให้กับบุคลากรในองค์กรซึ่งจะทำให้บุคลากรได้รับความรู้เพื่อนำไปใช้ในการทำงานอย่างมีประสิทธิภาพ ด้วยความโปร่งใสสามารถตรวจสอบได้ เทศบาลตำบลสามัคคีพัฒนาจึงได้ดำเนินการจัดโครงการฯนี้ขึ้นมา

# 3.วัตถุประสงค์

 ๓.๑ เพื่อให้คณะผู้บริหาร สมาชิกสภาเทศบาล พนักงานเทศบาล และพนักงานจ้างของเทศบาล ได้รับพัฒนาความสามารถในการปฏิบัติงานและการบริการที่ดีแก่ประชาชน

 ๓.๒เพื่อให้คณะผู้บริหาร สมาชิกสภาเทศบาล พนักงานเทศบาล และพนักงานจ้างของเทศบาล ได้รับการพัฒนาความสามารถในการทำงานอย่างต่อเนื่อง และให้เห็นถึงศักยภาพ และสามารถดึงศักยภาพของตนเองมาใช้ในการปฏิบัติงานได้อย่างมีประสิทธิภาพ และเกิดความภาคภูมิใจในงานที่ปฏิบัติ

 ๓.๓ เพื่อให้คณะผู้บริหาร สมาชิกสภาเทศบาล พนักงานเทศบาล และพนักงานจ้างของเทศบาล สามารถนำไปปฏิบัติงานในหน้าที่ที่รับผิดชอบได้รวดเร็วและถูกต้อง ตามระเบียบกฎหมายที่เกี่ยวข้อง

**๔.เป้าหมาย/ผลผลิต**

คณะผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบลสามัคคีพัฒนา

**๕.พื้นที่ดำเนินการ**

เทศบาลตำบลสามัคคีพัฒนา

**๖.วิธีการดำเนินการ**

6.1 การจัดกิจกรรมบรรยายทางวิชาการ

๗.**ระยะเวลาดำเนินการ**

4 ปี (ปีงบประมาณ พ.ศ.2561 – 2564)

**๘.งบประมาณดำเนินการ**

๒0,000.- บาท (สองหมื่นบาทถ้วน)

**๙.ผู้รับผิดชอบ**

 สำนักปลัดเทศบาล เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

 1๐.๑ คณะผู้บริหาร สมาชิกสภาเทศบาล พนักงานเทศบาล และพนักงานจ้างของเทศบาล มีความรู้ความเข้าใจหลักการบริหารงานอย่างมีประสิทธิภาพตามอำนาจหน้าที่และสามารถนำความรู้ความสามารถไปใช้

 ๑๐.๒ คณะผู้บริหาร สมาชิกสภาเทศบาล พนักงานเทศบาล และพนักงานจ้างของเทศบาล ได้รับความรู้ความเข้าใจเพิ่มขึ้นสำหรับใช้ในการปฏิบัติงาน

 ๑๐.๓ คณะผู้บริหาร สมาชิกสภาเทศบาล พนักงานเทศบาล และพนักงานจ้างของเทศบาล มีความรู้และปฏิบัติงานในหน้าที่ได้อย่างมีประสิทธิภาพมากขึ้น

**๑.ชื่อโครงการ :** มาตรการ “ส่งเสริมการปฏิบัติงานตามประมวลจริยธรรมขององค์กรปกครองส่วนท้องถิ่น”

**๒.หลักการและเหตุผล/ที่มาของโครงการ**

เทศบาลตำบลสามัคคีพัฒนา ได้จัดทำแผนพัฒนาบุคลากร เพื่อส่งเสริมและเพิ่มพูนความรู้

ทักษะ ในการปฏิบัติงาน และพร้อมปฏิบัติงานอย่างมีคุณธรรมจริยธรรม อันจะทำให้เกิดการปฏิบัติราชการในหน้าที่ มีประสิทธิภาพมากยิ่งขึ้น เกิดความโปร่งใส มีมาตรฐานในการปฏิบัติงานที่ชัดเจนและเป็นสากล เพิ่มภาพลักษณ์ที่ดีต่อองค์กร เป็นที่น่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย โดยให้ฝ่ายบริหารใช้อำนาจในขอบเขต และเจ้าหน้าที่รับผิดชอบต่อหน้าโดยสุจริตป้องกันการแสวงหาประโยชน์โดยมิชอบ ยึดถือปฏิบัติราชการโดยให้ผู้บริหาร สมาชิกสภา เจ้าหน้าผู้ปฏิบัติงานตระหนักถึงคุณธรรมจริยธรรมตามหลักธรรมาภิบาล

จากหลักการและเหตุผลดังกล่าว เทศบาลตำบลสามัคคีพัฒนาจึงเห็นความสำคัญในการ

พัฒนาบุคลากรในสังกัดและได้จัดทำหลักคุณธรรมจริยธรรมสำหรับข้าราชการไว้สำหรับในการปฏิบัติตนเพื่อให้ตระหนักถึงการสร้างจิตสำนึกให้มีคุณธรรม จริยธรรมและปฏิบัติงานด้วยความซื่อสัตย์สุจริต มีจิตสำนึกที่ดีในหน้าที่ ประพฤติปฏิบัติตนเป็นแบบอย่างที่ดีแก่ประชาชน สร้างภาพลักษณ์ที่ดีต่อองค์กร เทศบาลตำบลสามัคคีพัฒนาจึงได้จัดทำโครงการฝึกอบรมคุณธรรมจริยธรรมแก่ผู้บริหาร สมาชิกสภาและพนักงาน เพื่อเพิ่มประสิทธิภาพการปฏิบัติงานและประโยชน์สูงสุดของประชาชน

**๓.วัตถุประสงค์**

 ๓.๑ เพื่อปลูกจิตสำนึกให้ผู้บริหาร สมาชิกสภาเทศบาล พนักงานเทศบาล พนักงานจ้างเทศบาลตำบลสามัคคีพัฒนา มีคุณธรรมจริยธรรม และน้อมนำเอาปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

 ๓.๒ เพื่อให้บุคลากรของเทศบาลตำบลสามัคคีพัฒนา นำความรู้ที่ได้รับมาใช้ในการปฏิบัติ

ราชการได้อย่างมีประสิทธิภาพ

 ๓.3 สร้างจิตสำนึกให้บุคลากรได้ตระหนักถึงคุณธรรมจริยธรรมในการปฏิบัติหน้าที่

 3.4 เพื่อเป็นการสร้างภาพลักษณ์ที่ดีของเทศบาลตำบลสามัคคีพัมนา ในการเสริมสร้างคุณธรรม จริยธรรมและธรรมาภิบาล ในการปฏิบัติงาน

**๔. เป้าหมาย/ผลผลิต**

ผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบลสามัคคีพัฒนา

**๕.พื้นที่ดำเนินการ**

เทศบาลตำบลสามัคคีพัฒนา

**๖.วิธีการดำเนินการ**

6.1 นำเสนอโครงการเพื่อพิจารณาอนุมัติ

 6.2 ประชุมชี้แจงคณะทำงาน

* 1. ดำเนินการตามโครงการ

 6.4 สรุป/ประเมินผลโครงการ

**๗.ระยะเวลาดำเนินการ**

4 ปี (ปีงบประมาณ พ.ศ.2561 – 2564)

**๘.งบประมาณดำเนินการ**

ไม่ใช้งบประมาณ

**๙.ผู้รับผิดชอบ**

 สำนักปลัดเทศบาล เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

 10.1 ผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบลสามัคคี

พัฒนา มีคุณธรรมจริยธรรม และน้อมนำเอาปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

10.2 บุคลากรของเทศบาลตำบลสามัคคีพัฒนา นำความรู้ที่ได้รับมาใช้ในการปฏิบัติ

ราชการได้อย่างมีประสิทธิภาพ

10.3 บุคลากรมีจิตสำนึกตระหนักถึงคุณธรรมจริยธรรมในการปฏิบัติหน้าที่

 10.4 สร้างภาพลักษณ์ที่ดีของเทศบาลตำบลสามัคคีพัฒนา ในการเสริมสร้างคุณธรรม

จริยธรรมและธรรมาภิบาล ในการปฏิบัติงาน

**๑.ชื่อโครงการ :** โครงการฝึกอบรมเพิ่มประสิทธิภาพคณะผู้บริหาร สมาชิกสภาฯ พนักงานเทศบาล

พนักงานจ้างเทศบาลตำบลสามัคคีพัฒนา

**๒.หลักการและเหตุผล/ที่มาของโครงการ**

 เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมานานกว่า ๒๕ ปี เป็นปรัชญาชี้ถึงแนวการดำรงอยู่และปฏิบัติตนของประชาชนในทุกระดับตั้งแต่ระดับครอบครัว ระดับชุมชน จนถึงระดับรัฐ

 ความพอเพียง หมายถึง ความพอประมาณ ความมีเหตุผล รวมถึงความจำเป็นที่จะต้องมีระบบภูมิคุ้มกันในตัวที่ดีพอสมควร ต่อผลกระทบใด ๆ อันเกิดจากการเปลี่ยนแปลง ทั้งภายนอกและภายใน ทั้งนี้จะต้องอาศัยความรอบรู้ ความรอบคอบ และความระมัดระวังอย่างยิ่งในการนำวิชาการต่าง ๆ มาใช้ในการวางแผนและการดำเนินการทุกขั้นตอน และขณะเดียวกันจะต้องเสริมสร้างพื้นฐานจิตใจของคนในชาติโดยเฉพาะเจ้าหน้าที่ของรัฐ ให้มีสำนึกในคุณธรรม ความซื่อสัตย์สุจริตและให้มีความรอบรู้ที่เหมาะสม ดำเนินชีวิตด้วยความอดทน ความเพียร มีสติปัญญา และความรอบคอบ เพื่อให้สมดุลและพร้อมต่อการรองรับการเปลี่ยนแปลงอย่างรวดเร็วและกว้างขวางทั้งด้านวัตถุ สังคม สิ่งแวดล้อม และวัฒนธรรม จากโลกภายนอกได้เป็นอย่างดี

 การพัฒนาทรัพยากรมนุษย์เป็นสิ่งจำเป็นมาก ในการพัฒนาองค์กร การให้การศึกษาค้นคว้าหาความรู้เพิ่มเติมให้คณะผู้บริหาร สมาชิกสภาฯ พนักงานเทศบาลและพนักงานจ้างเทศบาลตำบลสามัคคีพัฒนา เป็นเรื่องที่หน่วยงานของรัฐจะต้องให้ความสำคัญเป็นอย่างยิ่ง

 เทศบาลตำบลสามัคคีพัฒนา ได้เล็งเห็นความสำคัญของเรื่องดังกล่าว จึงได้จัดทำโครงการ โครงการฝึกอบรมเพิ่มประสิทธิภาพคณะผู้บริหาร สมาชิกสภาฯ พนักงานเทศบาลพนักงานจ้างเทศบาลตำบลสามัคคีพัฒนา และศึกษาดูงานนอกสถานที่ ด้านเศรษฐกิจชุมชน คุณธรรมจริยธรรมและด้านบริหารกิจการบ้านเมืองที่ดี เพื่อให้บุคลากรของเทศบาลตำบลสามัคคีพัฒนา ได้มีความรู้เพิ่มเติม ในด้านการพัฒนาอาชีพในพื้นที่ตามแนวเศรษฐกิจพอเพียง และมีโอกาสศึกษาดูงาน ชุมชนต้นแบบในเรื่องบริหารกิจการบ้านเมืองที่ดีเป็นการเปิดโลกทัศน์ การแลกเปลี่ยนเรียนรู้จากหน่วยงานอื่น ซึ่งจะก่อให้เกิดการพัฒนาในทุก ๆ ด้านประสานความสัมพันธ์อันดี ภายในองค์กรและชุมชนตลอดจนการมีส่วนร่วมในการพัฒนาท้องถิ่นของตนเองต่อไป

**3.วัตถุประสงค์**

 ๓.๑ เพื่อให้คณะผู้บริหารท้องถิ่น สมาชิกสภาเทศบาลตำบลสามัคคีพัฒนา ได้เรียนรู้หลักการบริหารงานของท้องถิ่นอื่นที่ประสบความสำเร็จ นำมาปรับใช้ในการพัฒนาท้องถิ่นของตนเอง

 ๓.๒ เพื่อพัฒนาวิสัยทัศน์ของคณะผู้บริหารฯ สมาชิกสภาเทศบาลตำบลสามัคคีพัฒนา

 ๓.๓ เพื่อให้พนักงานเทศบาล/พนักงานจ้างได้เรียนรู้และเพิ่มทักษะในการปฏิบัติงานตามหลักการบริหารงานท้องถิ่นในด้านเมืองน่าอยู่ ชุมชนน่าอยู่

 ๓.๔ เพื่อให้คณะผู้บริหารงานท้องถิ่น สมาชิกสภาเทศบาลตำบลสามัคคีพัฒนา พนักงานเทศบาล พนักงานจ้างได้เรียนรู้และใช้ในหลักการบริหารงานท้องถิ่นร่วมกัน

 ๓.๕ เพื่อเสริมสร้างความรัก ความสามัคคี ความปรองดองให้เกิดแก่ผู้บริหาร สมาชิกสภาเทศบาล พนักงานเทศบาล พนักงานจ้าง ตลอดจนเป็นการปรับทัศนคติที่ดีต่อกันระหว่างบุคลากรของเทศบาลตำบลสามัคคีพัฒนา

 ๓.๕ เพื่อเป็นการอนุรักษ์ทรัพยากรธรรมชาติและสิ่งแวดล้อมในเขตตำบลสามัคคีพัฒนา

**๔.เป้าหมาย/ผลผลิต**

 ๔.๑ ผู้บริหารท้องถิ่น สมาชิกสภาเทศบาล มีความรู้ความเข้าใจในหน้าที่และภารกิจของตนเองและมีวิสัยทัศน์เพิ่มมากขึ้น

 ๔.๒ พนักงานเทศบาล พนักงานจ้าง สามารถปฏิบัติงานตามภารกิจหน้าที่ได้อย่างถูกต้องตามนโยบายของรัฐบาลและกรมส่งเสริมการปกครองส่วนท้องถิ่นได้ดียิ่งขึ้น

 ๔.๓ ผู้บริหารท้องถิ่น สมาชิกสภาเทศบาล พนักงานเทศบาล พนักงานจ้าง มีความรัก ความสามัคคี สามารถพัฒนาความรู้ความสามารถเพื่อนำมาปฏิบัติงานและพัฒนาท้องถิ่น ให้มีความเจริญก้าวหน้าต่อไป

 ๔.๔ ผู้เข้าอบรมและศึกษาดูงาน ๕๐ คน

**๕.พื้นที่ดำเนินการ**

 เทศบาลตำบลสามัคคีพัฒนา

 โครงการอันเนื่องมาจากพระราชดำริ, โครงการตามพระราชประสงค์

 องค์กรปกครองส่วนท้องถิ่น

 กลุ่มวิสาหกิจชุมชน ฯลฯ

**๖.วิธีการดำเนินการ**

 ๖.๑ จัดทำโครงการโดยความเห็นชอบของคณะผู้บริหารและขออนุมัติงบประมาณประจำปี

 ๖.๒ ดำเนินการอบรมสัมมนา

 ๖.๓ เข้ารับการศึกษาดูงาน

 ๖.๖ ติดตาม ประเมินผลการดำเนินการโครงการ

 ๖.๗ สรุปโครงการและรายงานผล

**๗.ระยะเวลาดำเนินการ**

 4 ปี (ปีงบประมาณ พ.ศ.2561 – 2564)

**๘.งบประมาณดำเนินการ**

 ๑๕๐,000.- บาท (หนึ่งแสนห้าหมื่นบาทถ้วน)

**๙.ผู้รับผิดชอบ**

 สำนักปลัดเทศบาล เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

 ๑๐.๑ ผู้บริหารท้องถิ่น สมาชิกสภาเทศบาลตำบลสามัคคีพัฒนาได้พัฒนาวิสัยทัศน์และนำความรู้มาปรับใช้ในท้องถิ่นของตนเอง

 ๑๐.๒ พนักงานเทศบาล/พนักงานจ้างตำบลสามัคคีพัฒนาได้เรียนรู้และเพิ่มทักษะในการปฏิบัติงานตามหลักการบริหารงานท้องถิ่นและนโยบายของรัฐบาล

 ๑๐.๓ ผู้บริหารท้องถิ่น สมาชิกสภาเทศบาล พนักงานเทศบาล พนักงานจ้างเทศบาลตำบลสามัคคีพัฒนา มีความรัก ความสามัคคี สามารถพัฒนาความรู้ความสามารถเพื่อนำมาปฏิบัติงานและพัฒนาท้องถิ่น ให้มีความเจริญก้าวหน้าต่อไป

 **1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**๑.ชื่อโครงการ :** โครงการสตรีกับวิถีเศรษฐกิจพอเพียง

**๒.หลักการและเหตุผล/ที่มาของโครงการ**

 เศรษฐกิจพอเพียงเป็นปรัชญาชี้ถึงแนวทางการดำรงอยู่และปฏิบัติตนของประชาชนในทุกระดับ ตั้งแต่ระดับครอบครัว ระดับชุมชน จนถึงระดับชาติ ทั้งในการพัฒนาและบริหารประเทศ ให้ดำเนินการไปในทางสายกลาง โดยเฉพาะการพัฒนาเศรษฐกิจเพื่อให้ก้าวทันต่อโลกยุค “โลกาภิวัตน์” ปรัชญาเศรษฐกิจพอเพียงนี้เป็นกรอบแนวความคิด และทิศทางการพัฒนาระบบเศรษฐกิจของไทย ให้มุ่งสู่การพัฒนาที่สมดุลและยั่งยืน มีภูมิคุ้มกัน หลักเศรษฐกิจพอเพียงคือการพัฒนาที่ตั้งอยู่บนพื้นฐานของทางสายกลาง ความไม่ประมาท โดยคำนึงถึงความพอประมาณ ความมีเหตุผล การสร้างภูมิคุ้มกันที่ดีในตัว ดำเนินชีวิตด้วยความอดทน ความเพียร มีสติปัญญา ความรอบคอบ เพื่อให้สมดุล และพร้อมรับ ต่อการเปลี่ยนแปลงทั้งทางด้านวัตถุ สังคม สิ่งแวดล้อม และวัฒนธรรมจากโลกภายนอกได้เป็นอย่างดี

 เทศบาลตำบลสามัคคีพัฒนา ได้ตระหนักถึงความสำคัญของการพัฒนาที่สมดุลและยั่งยืน ตามหลักเศรษฐกิจพอเพียง จึงได้จัดฝึกอบรมโครงการสตรีกับวิถีเศรษฐกิจพอเพียงขึ้น เพื่อเป็นการเพิ่มศักยภาพให้กับแกนนำกลุ่มสตรีในชุมชน ให้มีความรู้ ความเข้าใจในเรื่องเศรษฐกิจพอเพียงอย่างท่องแท้ และน้อมนำหลักเศรษฐกิจพอเพียงมาประยุกต์ใช้ในการดำเนินชีวิตประจำวัน ให้เกิดความอยู่ดี มีสุข ในครอบครัวและชุมชนอย่างยั่งยืนต่อไป

**3.วัตถุประสงค์**

 ๓.1. เพื่อให้เครือข่ายองค์กรสตรีในชุมชน เป็นแกนนำแนวทางเศรษฐกิจพอเพียง

 ๓.2. เพื่อส่งเสริมสตรีให้มีความเข้มแข็ง มีความรับผิดชอบ มีจิตสำนึกในบทบาทหน้าที่ของตนเองและครอบครัว

 ๓.3. เพื่อเป็นการส่งเสริมการมีส่วนร่วมของสตรี ในการพัฒนาท้องถิ่น

**๔.เป้าหมาย/ผลผลิต**

 แกนนำกลุ่มสตรี ในเขตพื้นที่ตำบลสามัคคีพัฒนา จำนวน 40 ราย

**๕.พื้นที่ดำเนินการ**

 เทศบาลตำบลสามัคคีพัฒนา

**๖.วิธีการดำเนินการ**

 ๖.1 ศึกษาข้อมูลเพื่อจัดทำโครงการ

 ๖.2 เสนอโครงการเพื่อขออนุมัติงบประมาณ

 ๖.3 ประชาสัมพันธ์โครงการ

 ๖.4 ดำเนินการตามโครงการ

 ๖.5 ประเมินผลและสรุปโครงการ

 **๗.ระยะเวลาดำเนินการ**

 4 ปี (ปีงบประมาณ พ.ศ.2561 – 2564)

**๘.งบประมาณดำเนินการ**

 ๒๐,000.- บาท (สองหมื่นบาทถ้วน)

**๙.ผู้รับผิดชอบ**

 กองสวัสดิการสังคม เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

 ๑๐.๑ กลุ่มสตรีที่เข้าร่วมโครงการอบรม เกิดความรู้ความเข้าใจหลักเศรษฐกิจพอเพียงอย่างถ่องแท้ มีความเข้มแข็ง มีความรับผิดชอบและเกิดจิตสำนึกในบทบาทหน้าที่ของตนเองและครอบครัว อีกทั้งยังมีส่วนร่วมในการพัฒนาท้องถิ่นอย่างสมดุลและยั่งยืน

**๑.ชื่อโครงการ :** โครงการเกษตรอินทรีย์วิถีที่ยั่งยืน

**๒.หลักการและเหตุผล/ที่มาของโครงการ**

การทำเกษตรกรรมต้องพึ่งพาปัจจัยภายนอกกันมานานตั้งแต่ยุคปฏิวัติเขียว พ.ศ. 2504 เป็นต้นมา เราทำเกษตรต้องใส่ปุ๋ยเคมี ยาฆ่าแมลง จนเกิดความเคยชินและฝังแน่นในใจว่าปลูกพืชใดๆ ต้องใส่ปุ๋ยเคมี และใช้ยาฆ่าหญ้าเท่านั้นถึงจะได้ผลดีและขายได้ ผู้บริโภคต้องรับประทานแต่ผักสวยงามไม่มีตำหนิ จนเกิดภัยเงียบเรื่อยมาจนถึงปัจจุบัน โรคร้ายต่างๆเกิดขึ้นมากมายและยังไม่มีการรณรงค์แก้ไขอย่างจริงจัง ตรงกันข้ามกับประเทศที่เจริญแล้วพยายามแสวงหาแต่พืชผักปลอดภัย ปราศจากสารพิษตกค้าง และมีความต้องการมากขึ้น ผู้บริโภคภายในประเทศที่เปิดรับข่าวสารต่างๆ จากโลกภายนอกได้ตระหนักถึงพิษภัยจากสารเคมีสังเคราะห์ โดยข่าวสารเหล่านี้ยังส่งไม่ถึงเกษตรกรอย่างจริงจังและตรงไปตรงมา จนปัจจุบันเกิดกระแสการต่อต้าน พยายามลดละเลิกการใช้สารเคมีต่างๆที่เป็นอันตรายต่อผู้บริโภค หันมาใส่ใจทางเลือกใหม่ คือเกษตรอินทรีย์

 เกษตรอินทรีย์ คือระบบการผลิตที่คำนึงถึงสภาพแวดล้อม รักษาสมดุลของธรรมชาติและความหลากหลายของทางชีวภาพโดยมีระบบการจัดการนิเวศวิทยา ที่คล้ายคลึงกับธรรมชาติและหลีกเลี่ยง การใช้สารสังเคราะห์ไม่ว่าจะเป็นปุ๋ยเคมี สารเคมีกำจัดศัตรูพืชและฮอร์โมนต่างๆตลอดจนไม่ใช้พืชหรือสัตว์ที่เกิดจากการตัดต่อทางพันธุกรรมที่อาจเกิดมลพิษในสภาพแวดล้อม เน้นการใช้อินทรียวัตถุ เช่น ปุ๋ยคอก ปุ๋ยหมัก ปุ๋ยพืชสด และปุ๋ยชีวภาพ ในการปรับปรุง บำรุงให้มีความอุดมสมบูรณ์ เพื่อให้ต้นพืชมีความเข้มแข็ง สามารถต้านทานโรคและแมลงด้วยตนเอง รวมถึงการนำเอาภูมิปัญญาชาวบ้านมาใช้ประโยชน์ด้วย ผลผลิตที่ได้จะปลอดภัยจากสารพิษตกค้างทำให้ปลอดภัยทั้งผู้ผลิตและผู้บริโภค หัวใจของการทำเกษตรอินทรีย์อยู่ที่ดิน กระบวนการปรับปรุงดินที่ตายแล้วคืนสู่ดินมีชีวิต จะไม่มีความยากลำบากใดๆ เลยต่อเกษตรกรที่มีความตั้งใจแน่วแน่ที่จะเปลี่ยนจากเกษตรกรรมอันมืดมนมาสู่เกษตรกรรมที่รุ่งเรือง ก้าวหน้า และมีสุขภาพพลานามัยหรือคุณภาพชีวิตที่ดี เพราะความเจริญก้าวหน้าทางเทคโนโลยีชีวภาพ ทำให้การเปลี่ยนแปลงตามปกติ เป็นการเปลี่ยนแปลงแบบก้าวกระโดด เมื่อปฏิบัติได้สักระยะหนึ่ง ดินได้ถูกปรับสภาพแล้ว ผลผลิตการเกษตรอินทรีย์จะผิดไปจากเกษตรเคมีโดยสิ้นเชิง คือ รสชาติอร่อย เก็บไว้ได้นาน น้ำหนักดี สีสวย ไร้สารพิษ ผลผลิตดกตลอดปี ปัญหาโรคแมลงศัตรูพืชจะลดลง เพราะจุลินทรีย์จะช่วยสร้างภูมิคุ้มกัน ภูมิต้านทานธรรมชาติได้เป็นอย่างดี

 เทศบาลตำบลสามัคคีพัฒนา ได้ตระหนักถึงความสำคัญดังกล่าว จึงได้จัดทำโครงการ เกษตรอินทรีย์เพื่อวิถีเกษตรกรรมที่ยั่งยืนขึ้น

**3.วัตถุประสงค์**

๓.1. เพื่อพัฒนาระบบการผลิตไปสู่แนวทางเกษตรผสมผสานที่มีความหลากหลายของพืชและสัตว์

 ๓.2 เพื่อพัฒนาการผลิตที่พึ่งพาตนเองในเรื่องของอินทรียวัตถุและธาตุอาหาร

 ๓.3. เพื่อเรียนรู้การพื้นฟูและรักษาความอุดมสมบูรณ์ของดินด้วยอินทรียวัตถุ เช่น ปุ๋ยคอก ปุ๋ยหมัก การใช้จุลินทรีย์ที่เป็นประโยชน์ต่อพืช

 ๓.4. เพื่อเป็นการลดต้นทุนการผลิต โดยการหลีกเลี่ยงเคมีสารสงเคราะห์

 ๓.5. เพื่อพัฒนาความคิดในการทำเกษตรอินทรีย์ที่มุ่งสู่ความมั่นคง

**๔.เป้าหมาย/ผลผลิต**

กลุ่มเกษตรกรที่สนใจอาชีพเกษตรอินทรีย์และประชาชนทั่วไป ในเขตพื้นที่ตำบลสามัคคีพัฒนา จำนวน 30 ราย

**๕.พื้นที่ดำเนินการ**

เทศบาลตำบลสามัคคีพัฒนา

**๖.วิธีการดำเนินการ**

๖.1 ศึกษาข้อมูลเพื่อจัดทำโครงการ

 ๖.2 เสนอโครงการเพื่อขออนุมัติงบประมาณ

 ๖.3 ประชาสัมพันธ์โครงการ

 ๖.4 ดำเนินการตามโครงการ

 ๖.5 ประเมินผลและสรุปโครงการ

 **๗.ระยะเวลาดำเนินการ**

4 ปี (ปีงบประมาณ พ.ศ.2561 – 2564)

**๘.งบประมาณดำเนินการ**

๒๐,000.- บาท (สองหมื่นบาทถ้วน)

**๙.ผู้รับผิดชอบ**

กองสวัสดิการสังคม เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

ได้รับความรู้เรื่องเกษตรอินทรีย์สามารถพึ่งพาตนเองในเรื่องของอินทรียวัตถุที่ใช้ในการฟื้นฟูบำรุงรักษาความอุดมสมบูรณ์ของดิน หลีกเลี่ยงการใช้เคมีช่วยลดต้นทุนการผลิตได้เป็นอย่างดี

**๑.ชื่อโครงการ :** โครงการจัดการมูลฝอยอินทรีย์ในครัวเรือน

**๒.หลักการและเหตุผล/ที่มาของโครงการ**

 **“**ในปัจจุบันขยะมูลฝอยนับวันจะมีปริมาณที่เพิ่มมากขึ้น อันเนื่องจากการเพิ่มขึ้นของประชากรและการเพิ่มของครัวเรือน ที่อยู่อาศัยที่มีจำนวนมากขึ้น และในการกำจัดขยะมูลฝอยมีความยุ่งยากซับซ้อนมากขึ้นอันเนื่องจากคุณสมบัติของขยะที่นำมาใช้ในกิจกรรมของมนุษย์ แม้ว่าขยะส่วนหนึ่งสามารถที่จะนำกลับมาใช้ใหม่ได้แต่บางอย่างเกิดพิษ หากการจัดการขยะไม่ถูกต้องตามหลักวิชาการย่อมส่งผลกระทบต่อสิ่งแวดล้อมเป็นอย่างมาก ทั้งนี้หากศึกษาองค์ประกอบของขยะมูลฝอยโดยของตำบลสามัคคีพัฒนา พบว่าส่วนใหญ่ เป็นขยะอินทรีย์ที่ย่อยสลายได้ ขยะที่นำไปเป็นเชื้อเพลิงได้ รองลงมาเป็นพลาสติกรวมทุกประเภท แก้ว กระดาษ โลหะ ส่วนที่เหลือขยะอื่นๆ ที่ไม่มีมูลค่า

 ปัจจุบันเทศบาลตำบลสามัคคีพัฒนาได้ร่วมกับชุมชนจัดตั้งธนาคารขยะออมทรัพย์ รักษ์สิ่งแวดล้อม เริ่มดำเนินการเดือนมกราคม ๒๕๕๘ มีสมาชิกธนาคารทั้งสิ้น ๑๐ หมู่บ้าน จำนวน ๕๔๒ ครัวเรือน (ณ วันที่ ๓๐ กันยายน ๒๕๕๘) โดยที่ผ่านมาได้มุ่งเน้นที่การจัดการขยะที่แหล่งกำเนิด ซึ่งเป็นวิธีการจัดการที่ประหยัดและคุ้มค่าสร้างการมีส่วนร่วมของทุกภาคส่วน แต่ในส่วนของขยะอินทรีย์ที่ย่อยสลายได้ยังไม่ดำเนินการ ซึ่งแนวคิดในการแก้ไขปัญหาขยะอินทรีย์ ต้องการให้เป็นการอนุรักษ์สิ่งแวดล้อม รักษาระบบนิเวศน์ให้อยู่ในภาวะสมดุลด้วย ดังนั้นเทศบาลตำบลสามัคคีพัฒนา จึงได้จัดทำโครงการจัดการมูลฝอยอินทรีย์ในครัวเรือน เพื่อเป็นต้นแบบในการศึกษาและขยายผลให้เกิดประโยชน์สูงสุด แก่ประชาชนในเขตตำบลสามัคคีพัฒนาต่อไป

**3.วัตถุประสงค์**

 ๓.๑ เพื่อเป็นการลดปริมาณขยะอินทรีย์ครัวเรือน ในเขตเทศบาลตำบลสามัคคีพัฒนา

 ๓.๒ เพื่อใช้ไส้เดือนเป็นตัวกำจัดขยะอินทรีย์ในครัวเรือน

 ๓.๓ เพื่อเป็นการถ่ายทอดองค์ความรู้การเลี้ยงไส้เดือนดินให้แก่ประชาชนในครัวเรือนต้นแบบ

 ๓.๔ เพื่อสร้างกลุ่มและขยายผลต่อในครัวเรือนเขตตำบลสามัคคีพัฒนา

**๔.เป้าหมาย/ผลผลิต**

 ๔.๑ ดำเนินการในครัวเรือนต้นแบบ จำนวน ๓๐ ครัวเรือน

 ๔.๒ อบรมเชิงปฏิบัติการแกนนำต้นแบบและผู้สมัครใจเข้าร่วมโครงการ จำนวน ๓๐ คน

๕.**พื้นที่ดำเนินการ**

 จัดอบรมเชิงปฏิบัติการ ณ ห้องประชุมเทศบาลตำบลสามัคคีพัฒนา และศึกษาดูงาน ณ พื้นที่ต้นแบบ ในเขตจังหวัดสกลนคร

**๖.วิธีการดำเนินการ**

 ๖.๑ ดำเนินการจัดทำโครงการเพื่อเสนอพิจารณาอนุมัติ

 ๖.๒ จัดเตรียมครัวเรือนต้นแบบ และประสานหน่วยงาน องค์กรที่เกี่ยวข้อง

 ๖.๓ จัดเตรียมวัสดุอุปกรณ์ที่ใช้ในโครงการ

 ๖.๔ ดำเนินการอบรมเชิงปฏิบัติ และศึกษาดูงานในพื้นที่ต้นแบบ

 ๖.๕ ติดตาม ประเมินผลการดำเนินงานของครัวเรือนต้นแบบ นำไปสู่การขยายผลไปสู่ครัวเรือนอื่นๆ

 ๖.๖ รายงานผลการดำเนินงานโครงการ

**๗.ระยะเวลาดำเนินการ**

 ๔ ปี (ปีงบประมาณ พ.ศ.2561 – 2564)

**๘.งบประมาณดำเนินการ**

 ๓0,000.- บาท (สามหมื่นบาทถ้วน)

**๙.ผู้รับผิดชอบ**

 กองสาธารณสุขและสิ่งแวดล้อม เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

 ๑๐.๑ สามารถลดปริมาณขยะอินทรีย์ครัวเรือน ในครัวเรือนต้นแบบ

 ๑๐.๒ สามารถเพิ่มประสิทธิภาพการจัดการขยะอินทรีย์ในครัวเรือนโดยใช้ไส้เดือนดิน

 ๑๐.๓ เกิดการถ่ายทอดองค์ความรู้การเลี้ยงไส้เดือนดินให้แก่ครัวเรือนต้นแบบ และขยายผลไปสู่ครัวเรือนอื่นในชุมชน

**๑.ชื่อโครงการ :** โครงการชุมชนรักษ์สิ่งแวดล้อม

**๒.หลักการและเหตุผล/ที่มาของโครงการ**

 ปัจจุบันการทำการเกษตรของประเทศไทย มีการใช้ปุ๋ยเคมีและสารเคมีกำจัดศัตรูพืชจำนวนมาก แม้ว่าสารเคมี ทางการเกษตรจำพวกปุ๋ยจะเป็นประโยชน์ต่อการเจริญเติบโตของพืชอาหาร ช่วยลดความเสี่ยงในเรื่องความเสียหายต่อผลผลิต ทำให้ผลิตภาพทางการเกษตรเพิ่มสูงขึ้น สร้างรายได้ให้แก่เกษตรกรและเศรษฐกิจของประเทศ แต่การใช้สารเคมีที่มากเกินความจำเป็น และไม่ถูกต้องเหมาะสมจะทำให้เกิดผลกระทบด้านต่างๆ มากมาย ทั้งในด้านสุขภาพของเกษตรกร ผู้บริโภค ด้านสิ่งแวดล้อม รวมทั้งด้านเศรษฐกิจของประเทศ

 ปัญหาด้านสุขภาพและความเสี่ยงจากสารเคมีทางการเกษตรสามารถแบ่งออกเป็น 2 ส่วน คือ ผลกระทบที่เป็นพิษเฉียบพลัน ซึ่งผู้ป่วยจะมีอาการในทันทีหลังจากสัมผัสสารเคมีเช่น คลื่นไส้ อาเจียน ปวดหัว ปวดกล้ามเนื้อ ท้องร่วง หายใจติดขัด และตาพร่า เป็นต้น และผลกระทบที่เป็นพิษ เรื้อรัง ซึ่งเกิดจากพาหะสะสมที่ก่อให้เกิดโรคหรือปัญหาอื่นๆ เช่น มะเร็ง เบาหวาน อัมพฤกษ์อัมพาต โรคผิวหนังต่างๆ การเป็นหมัน การพิการของทารกแรกเกิด เป็นต้น นอกเหนือจากผลกระทบต่อเกษตรกรโดยตรง การตกค้างของสารเคมีกำจัดศัตรูพืชในอาหาร ได้เพิ่มความเสี่ยงต่อผู้บริโภค โดยเฉพาะกลุ่มรายได้ต่ำ และผู้บริโภคในเมืองที่พึ่งพาอาหารปรุงสำเร็จและไม่สามารถเข้าถึงผักและผลไม้ที่ปราศจากสารเคมี

 ผลกระทบที่สำคัญอีกประการของสารเคมีการเกษตร คือ ปัญหาการตกค้างของสารเคมี ในสิ่งแวดล้อมซึ่งสาเหตุเกิดจากการแพร่กระจายของสารเคมีในระหว่างการฉีดพ่น เนื่องจากสารเคมีส่วนใหญ่ จะกระจายจากบริเวณของพืชที่ต้องการฉีดพ่นลงสู่พื้นและบางส่วนระเหยอยู่ในอากาศทำให้มีการสะสม อยู่ในพื้นดินและน้ำ ซึ่งเป็นที่อยู่อาศัยของสัตว์เลี้ยง และสัตว์ในธรรมชาติในที่สุดจะส่งผลให้เกิดการ สะสมของสารเคมีในห่วงโซ่อาหารและทำให้สิ่งมีชีวิตในระบบห่วงโซ่อาหารทุกระดับได้รับผลกระทบ

 ตำบลสามัคคีพัฒนา ประชาชนส่วนใหญ่ประกอบอาชีพเกษตรกรรม และนิยมใช้สารเคมีในการเกษตร เช่น ปุ๋ย ยาฆ่าหญ้า ยาฆ่าแมลง เป็นต้น ซึ่งนอกจากมีผลเสียมากมายแล้ว ยังมีราคาที่สูงอีกด้วย ซึ่งจากหลักการและเหตุผลเบื้องต้น กองสาธารณสุขและสิ่งแวดล้อม จึงจัดทำโครงการชุมชนรักษ์สิ่งแวดล้อม ขึ้น โดยส่งเสริมให้ประชาชนลดการใช้สารเคมีในการเกษตร หันมาทำการเกษตรอินทรีย์ โดยไม่ใช้ปุ๋ยเคมีหรือสารเคมีอื่นใด เช่น การใช้[ปุ๋ยหมัก](http://chm-thai.onep.go.th/wiki/%E0%B8%9B%E0%B8%B8%E0%B9%8B%E0%B8%A2%E0%B8%AB%E0%B8%A1%E0%B8%B1%E0%B8%81)และ[น้ำหมักชีวภาพ](http://chm-thai.onep.go.th/wiki/%E0%B8%99%E0%B9%89%E0%B8%B3%E0%B8%AB%E0%B8%A1%E0%B8%B1%E0%B8%81%E0%B8%8A%E0%B8%B5%E0%B8%A7%E0%B8%A0%E0%B8%B2%E0%B8%9E)จากไส้เดือนดิน เป็นต้น ซึ่งนอกจากเป็นการบำรุงรักษาดินแล้ว ยังช่วยลดรายจ่ายซึ่งเป็นต้นทุนการซื้อสารเคมีป้องกันกำจัดศัตรูพืชหรือสารชีวภัณฑ์อื่นที่มีราคาแพง เป็นการอนุรักษ์ทรัพยากรธรรมชาติและสิ่งแวดล้อมในชุมชน

**3.วัตถุประสงค์**

 ๓.๑ เพื่อให้ประชาชน เด็กและเยาวชนมีความรู้ความเข้าใจในการผลิตและการใช้สารอินทรีย์อย่างมีประสิทธิภาพในการลดการใช้ปุ๋ยเคมี

 ๓.๒ เพื่อส่งเสริมการใช้สารอินทรีย์ ผลิตผลจากไส้เดือนดินในการทำเกษตรกรรมในเขตตำบลสามัคคีพัฒนา

 ๓.๓ เพื่อให้ประชาชนลดการใช้สารเคมีในการเกษตร

 ๓.๔ เพื่อให้ประชาชนไม่มีปัญหาสุขภาพ เนื่องจากปัญหาสารเคมีการเกษตร

 ๓.๕ เพื่อเป็นการอนุรักษ์ทรัพยากรธรรมชาติและสิ่งแวดล้อมในเขตตำบลสามัคคีพัฒนา

**๔.เป้าหมาย/ผลผลิต**

 ๔.๑ เกษตรกร/ประชาชน ที่สนใจเข้าร่วมโครงการ ใน ๑๐ หมู่บ้านตำบลสามัคคีพัฒนา

 ๔.๒ นักเรียนชั้น ป. ๖ โรงเรียนในเขตเทศบาลตำบลสามัคคีพัฒนา จำนวน ๕ โรงเรียน

**๕.พื้นที่ดำเนินการ**

 ๕.๑ หมู่บ้านจำนวน ๑๐ หมู่บ้าน ตำบลสามัคคีพัฒนา อำเภออากาศอำนวย จังหวัดสกลนคร

 ๕.๒ โรงเรียนในเขตเทศบาลตำบลสามัคคีพัฒนา จำนวน ๕ โรงเรียน

**๖.วิธีการดำเนินการ**

 ๖.๑ ดำเนินการจัดทำโครงการเพื่อเสนอพิจารณาอนุมัติ

 ๖.๒ จัดเตรียม และประสานหน่วยงาน องค์กรที่เกี่ยวข้อง

 ๖.๓ จัดเตรียมวัสดุอุปกรณ์ที่ใช้ในโครงการ

 ๖.๔ ดำเนินการตามโครงการ

 - กิจกรรมในชุมชน เช่น กิจกรรมให้ความรู้ในชุมชน การส่งเสริมการเลี้ยงไส้เดือนดิน การตั้งกลุ่มเกษตรกรรักษ์สิ่งแวดล้อม เป็นต้น

 - กิจกรรมในโรงเรียน เช่น กิจกรรมให้ความรู้ในโรงเรียน การส่งเสริมการเลี้ยงไส้เดือนดิน จัดกิจกรรมด้านอนุรักษ์ทรัพยากรธรรมชาติและสิ่งแวดล้อม ในช่วงลดเวลาเรียนเพิ่มเวลารู้ของเด็กนักเรียน เป็นต้น

 ๖.๕ ติดตาม ประเมินผลการดำเนินงาน

 ๖.๖ รายงานผลการดำเนินงานโครงการ

**๗.ระยะเวลาดำเนินการ**

 4 ปี (ปีงบประมาณ พ.ศ.2561 – 2564)

**๘.งบประมาณดำเนินการ**

 ๒๕,000.- บาท (สองหมื่นห้าพันบาท)

**๙.ผู้รับผิดชอบ**

 กองสาธารณสุขและสิ่งแวดล้อม เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

 ๑๐.๑ ประชาชนตำบลสามัคคีพัฒนาลดการใช้สารเคมี และมาทำเกษตรอินทรีย์

 ๑๐.๒ ประชาชน เด็กและเยาวชน เกิดความตระหนักในการดูแลทรัพยากรธรรมชาติและสิ่งแวดล้อม และมีการถ่ายทอดความรู้และแนวทางในระดับหมู่บ้าน ตำบล จนเกิดเป็นการปฏิบัติที่ยั่งยืน

**๑.ชื่อโครงการ :** โครงการปรับปรุงภูมิทัศน์ภายในสำนักงานเทศบาลและถนนในเขตพื้นที่และระหว่างหมู่บ้าน

**๒. หลักการและเหตุผล/ที่มาของโครงการ**

การพัฒนาท้องถิ่นให้เกิดความเจริญรุ่งเรืองได้นั้น นอกจากจะให้หน่วยงานภาครัฐเข้ามาช่วย

พัฒนาและทำนุบำรุงรักษาแล้วทุกภาคส่วนจะต้องร่วมกันพัฒนาไปพร้อมๆ กัน โดยเฉพาะเรื่องการปรับปรุงภูมิทัศน์ให้สวยงาม น่าอยู่ มีความปลอดภัย ซึ่งการปรับปรุงภูมิทัศน์สองข้างทางถนนนอกจากความสะดวกสบายของผู้สัญจร ไป-มา แล้ว ความปลอดภัยบนท้องถนนก็ถือว่าสำคัญยิ่ง ซึ่งโดยทั่วไปการรณรงค์เพื่อลดอุบัติเหตุทางถนนทุกครั้ง ไม่ว่าจะในช่วงเทศกาลหรือในยามปกติ ต้นไม้ริมถนนมักจะถูกมองข้ามหรือไม่ก็ไม่ให้ความสำคัญมากนัก ทว่าจากข้อมูลข้อเท็จจริง ต้นไม้ริมถนน แม้จะไม่ใช้องค์ประกอบหลักในการเกิดอุบัติเหตุ แต่มักจะเป็นหนึ่งในองค์ประกอบที่เพิ่มจำนวนและความรุนแรงของการบาดเจ็บและเสียชีวิต การปรับปรุงภูมิทัศน์ภายในหมู่บ้าน ตำบล เพื่อเพิ่มความน่าอยู่ น่าดู และสวยงามแล้ว จุดประสงค์อีกอย่างหนึ่งคือการรักษ์สามัคคี ความร่วมมือ การแสดงความคิดเห็นของชุมชนที่ช่วยกันปรับปรุง ด้วยองค์ประกอบทางด้านสิ่งแวดล้อมขององค์การบริหารส่วนตำบลคอนกามมีพื้นที่สาธารณะจำนวนมาก หากใช้กำลังคนในการปรับปรุงคงต้องใช้ระยะเวลาเป็นอย่างมากในการดำเนินการ ทั้งนี้เทศบาลตำบลสามัคคีพัฒนาได้เล็งเห็นความสำคัญในทุกภาคส่วนโดยเฉพาะการมีส่วนร่วมในภาคประชาชน จึงได้ให้ประชาชนในชุมชนได้เข้าร่วมโครงการปรับปรุงภูมิทัศน์ภายในสำนักงานเทศบาลและถนนในเขตพื้นที่และระหว่างหมู่บ้าน

 เทศบาลตำบลสามัคคีพัฒนา ในฐานะเป็นองค์กรปกครองส่วนท้องถิ่นที่อยู่ใกล้ชิดกับประชาชนมากที่สุด ได้ตระหนักถึงหน้าที่และความรับผิดชอบในการร่วมกันปรับปรุงภูมิทัศน์ภายในสำนักงานเทศบาลและถนนในเขตพื้นที่และระหว่างหมู่บ้าน เพื่อส่งเสริมให้ประชาชนในชุมชนได้ร่วมกัน ดูแล รักษา ทรัพยากรธรรมชาติและสิ่งแวดล้อมในชุมชนของตนเองเกิดการมีส่วนร่วม ความสามัคคี ชุมชนเข้มแข็ง ต่อไป

**๓.วัตถุประสงค์**

 ๓.๑ เพื่อสร้างจิตสำนึกและตระหนักในการรักษาประโยชน์สาธารณะร่วมกันของชุมชน

 ๓.๒ เพื่อเสริมสร้างความรัก ความสามัคคีในหมู่คณะ การมีส่วนร่วมในการพัฒนาชุมชน

 ๓.๓ เพื่อให้เกิดความรู้ความเข้าใจความรับผิดชอบในการร่วมกันดูแล รักษาทรัพยากรธรรมชาติและสิ่งแวดล้อมในชุมชน มิใช่หน้าที่ของคนใดคนหนึ่ง หากแต่เป็นหน้าที่ของทุกคนที่จะต้องช่วยกัน

**๔**.**เป้าหมาย/ผลผลิต**

 ผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบลสามัคคีพัฒนา ผู้นำท้องถิ่น และประชาชน หมู่ 1 – 1๐

**๕.พื้นที่ดำเนินการ**

- หมู่ 1 – 1๐

- เขตสำนักงานเทศบาลตำบลสามัคคีพัฒนา

**๖.วิธีการดำเนินการ**

 ๖.๑ นำเสนอโครงการเพื่อพิจารณาอนุมัติ

 ๖.๒ แต่งตั้งคณะทำงาน

 ๖.๓ ประชุมชี้แจงคณะทำงาน

 6.4 ดำเนินการตามโครงการ

 ๖.๕ สรุป/ประเมินผลโครงการ

 ๖.๖ รายงานผลการดำเนินโครงการให้ผู้บริหารทราบ

**๗.ระยะเวลาดำเนินการ**

๔ ปี (ปีงบประมาณ พ.ศ.2561 – 2564)

**๘.งบประมาณดำเนินการ**

๓0,000.- บาท (สามหมื่นบาทถ้วน)

**๙.ผู้รับผิดชอบ**

สำนักปลัดเทศบาล เทศบาลตำบลสามัคคีพัฒนา

**๑๐.ตัวชี้วัด/ผลลัพธ์**

10.1 ผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบล

สามัคคีพัฒนา ผู้นำท้องถิ่น และประชาชน หมู่ 1 – 1๐ มีจิตสำนึกและตระหนักในการรักษาประโยชน์สาธารณะร่วมกัน

 10.2 เกิดความรัก ความสามัคคีในหมู่คณะ การมีส่วนร่วมในการพัฒนาชุมชน

10.3 ผู้บริหาร สมาชิกสภาเทศบาล พนักงานเทศบาล พนักงานจ้างของเทศบาลตำบล

สามัคคีพัฒนา ผู้นำท้องถิ่น และประชาชน หมู่ 1 – 1๐ มีความรู้ความเข้าใจความรับผิดชอบในการร่วมกันดูแล รักษาทรัพยากรธรรมชาติและสิ่งแวดล้อมในชุมชน มิใช่หน้าที่ของคนใดคนหนึ่ง หากแต่เป็นหน้าที่ของทุกคนที่จะต้องช่วยกัน

 **๑.๓ การสร้างจิตสำนึกและความตระหนักแก่เด็กและเยาวชน**

**1. ชื่อโครงการ** โครงการจัดการแข่งขันกีฬาต้านยาเสพติดประจำตำบลสามัคคีพัฒนา

**2. หลักการและเหตุผล**

 การออกกำลังกายและการเล่นกีฬาเป็นปัจจัยสำคัญอย่างหนึ่งในการพัฒนาคุณภาพชีวิต เนื่องจากในปัจจุบันสภาพสังคมและเศรษฐกิจได้เปลี่ยนแปลงไปอย่างรวดเร็ว ค่าครองชีพเพิ่มสูงขึ้น ทำให้ทุกคนต้องขวนขวายทำงานเพื่อหารายได้มาจุนเจือครอบครัว ทำให้ไม่มีเวลาออกกำลังกายหรือเล่นกีฬา ด้วยเหตุนี้จึงทำให้สุขภาพร่างกายอ่อนแอลงหันไปพึ่งพาสิ่งเสพติดทำให้มีพฤติกรรมที่ไม่พึงประสงค์เพิ่มมากขึ้น เมื่อเศรษฐกิจทรุดตัวลง สุขภาพเสื่อม สังคมมีปัญหา ทำให้หน่วยงานทั้งภาครัฐและเอกชนตระหนักในภัยอันตรายที่จะมีใกล้ตัว จึงมีแนวคิดที่จะแสวงหาแนวทางแห่งการแก้ปัญหาที่ถูกต้องและก่อให้เกิดประโยชน์สูงสุดแก่ทุกฝ่ายโดยทั่วกัน

 เทศบาลตำบลสามัคคีพัฒนา เป็นองค์กรปกครองส่วนท้องถิ่นรูปแบบหนึ่งที่อยู่ใกล้ชิดกับประชาชน ซึ่งมีหน้าที่ดูแลทุกข์สุขของประชาชน ได้พิจารณาหาแนวทางส่งเสริมให้ประชาชนและเยาวชนทุกเพศทุกวัยมีโอกาสได้ออกกำลังกาย และเล่นกีฬาอย่างสม่ำเสมอเพื่อจะช่วยทำให้มีร่างการแข็งแรงสมบูรณ์ จิตใจสดชื่นแจ่มใส มีน้ำใจเป็นนักกีฬา รู้แพ้ รู้ชนะ รู้อภัย มีความรับผิดชอบ มีระเบียบวินัย มีความสามัคคี ชุมชนมีความอบอุ่น มั่นคงเข้มแข็ง รวมทั้งเกิดความสุขในครอบครัว สามารถดำรงชีวิตอยู่ในชุมชนอย่างมีคุณค่าและมีความสงบสุข รวมทั้งเป็นกำลังที่สำคัญของชาติในอนาคตต่อไปและเพื่อให้บรรลุหลักการดังกล่าวข้างต้น เทศบาลตำบลสามัคคีพัฒนาจึงจัดทำโครงการแข่งขันกีฬาต้านยาเสพติดประจำตำบลสามัคคีพัฒนา

**3. วัตถุประสงค์**

 ๑.๑ เพื่อส่งเสริมให้ผู้นำชุมชน เยาวชนและประชาชนตำบลสามัคคีพัฒนาได้เล่นกีฬาไม่พึ่งพายาเสพติดทุกประเภท

 ๑.๒ เพื่อส่งเสริมให้ผู้นำชุมชน เยาวชนและประชาชนตำบลสามัคคีพัฒนาเล่นกีฬาเพื่อสุขภาพที่ดีและรู้จักใช้เวลาว่างให้เป็นประโยชน์

 ๑.๓ เพื่อส่งเสริมให้ผู้นำชุมชน เยาวชนและประชาชนตำบลสามัคคีพัฒนารู้รักสามัคคี รู้แพ้ รู้ชนะ รู้อภัย และสามรถดำรงชีวิตอยู่ในสังคมอย่างมีความสุข

 ๑.๔ เพื่อพัฒนาคุณภาพชีวิตของผู้นำชุมชน เยาวชนและประชาชนตำบลสามัคคีพัฒนาโดยอาศัยกีฬาเป็นเครื่องมืออันสำคัญ

 ๑.๕ เพื่อสร้างความปรองดองสมานฉันท์ตามนโยบายของรัฐบาลและคณะรักษาความสงบแห่งชาติ
**4. เป้าหมาย/ผลผลิต**

 4.1 ผู้นำชุมชน เยาวชน และประชาชนในเขตพื้นที่ตำบลสามัคคีพัฒนา จำนวน ๑๐หมู่บ้าน เข้าร่วมการแข่งขันและชมแข่งขัน จำนวนไม่น้อยกว่า ๕๐๐ คน

 **5. พื้นที่ดำเนินการ**

 สนามกีฬาประจำตำบลสามัคคีพัฒนา หมู่ที่ ๑๐

**6. วิธีดำเนินการ**

 6.1 ประชุมผู้ที่เกี่ยวข้องเพื่อหารือการส่งทีมกีฬาเข้าร่วมโครงการแข่งขันกีฬาต้านยาเสพติดประจำตำบลสามัคคีพัฒนา

 6.2 เสนอโครงการเพื่อขอรับความเห็นชอบและอนุมัติโครงการต่อผู้บริหาร

 6.3 แต่งตั้งคณะกรรมการและคณะทำงานดำเนินการโครงการแข่งขันกีฬาประเภทต่างๆ

 6.4 จัดประชุมชี้แจงประสานงานคณะกรรมการและคณะทำงานเพื่อมอบหมายงานให้กับฝ่ายต่างๆ

 6.5 ประชาสัมพันธ์โครงการจัดการแข่งขัน ตามสื่อต่างๆ เช่น การจัดทำป้ายผ้าไวนิล การประชาสัมพันธ์ทางหอกระจายข่าวประจำตำบล เป็นต้น

 6.6 จัดเตรียมวัสดุอุปกรณ์ที่ใช้ในการฝึกซ้อมกีฬา

 6.7 จัดเตรียมสถานที่ ที่ใช้ในการฝึกซ้อมกีฬา

 6.8 ติดตาม ประเมิน และสรุปผล การปฏิบัติงานในการดำเนินการแข่งขันทุกระยะ

 ๖.๙ รายงานผลการดำเนินงาน พร้อมทั้งเสนอแนะแนวทางการพัฒนาต่อไป

**7. ระยะเวลาดำเนินการ**

 4 ปี (ปีงบประมาณ พ.ศ. 25๖๑ – 25๖๔)

**8. งบประมาณดำเนินการ**

 ๑๕๐,๐๐๐.- บาท (หนึ่งแสนห้าหมื่นบาทถ้วน)

**9. ผู้รับผิดชอบ** กองการศึกษา เทศบาลตำบลสามัคคีพัฒนา

**10. ตังชี้วัด/ผลลัพธ์**

 10.1 ผู้นำชุมชน เยาวชนและประชาชนในเขตพื้นที่มีสุขภาวะทางกาย ทางสังคมและทางจิตใจดีทำห่างไกลจากยาเสพติดทุกประเภท

 ๑๐.๒ เกิดความรักสามัคคีและความสัมพันธ์อันดีระหว่างเทศบาลตำบลสามัคคีพัฒนา และผู้นำชุมชน เยาวชนตลอดจนประชาชนในพื้นที่

 ๑๐.๓ บุคลากรของเทศบาลตำบลสามัคคีพัฒนา ผู้นำชุมชน เยาวชน และประชาชนในตำบลสามัคคีพัฒนามีส่วนร่วมในการจัดการแข่งขันกีฬา ทำให้เกิดจิตสำนึกและความตระหนักในหน้าที่ของตนเอง

 10.๔ เกิดความปรองดองสมานฉันท์ตามนโยบายของรัฐบาลและคณะรักษาความสงบแห่งชาติ

**1. ชื่อโครงการ :** โครงการส่งเสริมการออกกำลังกายด้วยการเล่นกีฬาให้แก่เด็กและเยาวชนในตำบลสามัคคีพัฒนา

**2. หลักการและเหตุผล/ที่มาของโครงการ**

 เนื่องจากการส่งเสริมให้เด็กและเยาวชนออกกำลังกายโดยการเล่นกีฬา เป็นการเสริมสร้างความรัก ความสามัคคี รู้แพ้ รู้อภัย ตลอดจนเป็นเวทีให้เด็กและเยาวชนได้แสดงออกถึงความสามารถทางด้านกีฬาเป็นการใช้เวลาว่างให้เกิดประโยชน์ ก่อให้เกิดความเข้มแข็งทั้งร่างกายและจิตใจ สามารถต่อสู้กับปัญหาต่างๆ ได้

 เทศบาลตำบลสามัคคีพัฒนา ในฐานะเป็นองค์กรปกครองส่วนท้องถิ่นได้เล็งเห็นความสำคัญในการส่งเสริมการเล่นกีฬาให้แก่เด็กและเยาวชน ซึ่งเป็นการป้องกันและแก้ปัญหายาเสพติดและปัญหาต่างๆของเยาวชนได้อีกทางหนึ่ง ประกอบกับอาศัยอำนาจหน้าที่ตามพระราชบัญญัติเทศบาล พ.ศ.๒๔๙๖ มาตรา ๕๐ (๗) และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ มาตรา ๑๖ (๑๔) ด้านการส่งเสริมกีฬา จึงได้จัดทำโครงการส่งเสริมการออกกำลังกายด้วยการเล่นกีฬาให้แก่เด็กและเยาวชนในตำบลสามัคคีพัฒนาขึ้น

**3. วัตถุประสงค์**

 ๓.๑ เพื่อส่งเสริมการออกกำลังกายให้แก่เด็กและเยาวชนตำบลสามัคคีพัฒนา

 ๓.๒ เพื่อส่งเสริมให้เด็กเยาวชน ได้มีโอกาสพัฒนาทักษะทางด้านกีฬา

 ๓.๓ เพื่อส่งเสริมให้เด็กและเยาวชนมีสุขภาพ พลานามัยที่สมบูรณ์ รู้จักใช้เวลาว่างให้เกิดประโยชน์และให้เกิดความสามัคคี มีน้ำใจนักกีฬา รู้แพ้รู้ชนะ

 ๓.๔ เพื่อส่งเสริมให้เด็กและเยาวชนห่างไกลยาเสพติดและไม่ยุ่งเกี่ยวกับยาเสพติดทุกประเภท

**4. เป้าหมาย/ผลผลิต**

 เด็กและเยาวชนในเขตพื้นที่ตำบลสามัคคีพัฒนา

**5. พื้นที่ดำเนินการ**

สนามกีฬาตำบลสามัคคีพัฒนา หมู่ที่ ๑๐

**6. วิธีการดำเนินการ**

 ๖.1 จัดทำโครงการ

 ๖.2 เสนอโครงการเพื่อขออนุมัติ

๖.3 ประชุมคณะทำงานด้านกีฬา นักกีฬาและเจ้าหน้าที่เพื่อเตรียมการดำเนินงาน

 ๖.4 จัดทำคำสั่งมอบหมายงาน

 ๖.๕ จัดซื้ออุปกรณ์ที่เกี่ยวข้อง/จัดเตรียมสนามในการแข่งขัน

 ๖.๖ ดำเนินงานตามโครงการ

 ๖.๗ สรุปและประเมินผลการดำเนินงาน

 ๖.๘ รายงานผลการดำเนินงาน

**7. ระยะเวลาดำเนินการ**

4 ปี (ปีงบประมาณ พ.ศ.2561 – 2564)

**8. งบประมาณดำเนินการ**

๒๐,๐๐๐.- บาท (สองหมื่นบาทถ้วน)

**9. ผู้รับผิดชอบ**

กองการศึกษา เทศบาลตำบลสามัคคีพัฒนา

**10. ตัวชี้วัด/ผลลัพธ์**

10.1 ได้ส่งเสริมเด็กและเยาวชนให้มีโอกาสพัฒนาทักษะทางด้านกีฬา

 10.2 ได้ส่งเสริมให้เด็กและเยาวชนให้มีสุขภาพ พลานามัยที่สมบูรณ์ รู้จักใช้เวลาว่างให้เกิดประโยชน์และให้เกิดความสามัคคี มีน้ำใจนักกีฬา รู้แพ้รู้ชนะรู้อภัย

 10.3 เกิดความสัมพันธ์อันดีระหว่างบุคลากรเทศบาลตำบลสามัคคีพัฒนาและบุคลากรทางการศึกษาในเขตพื้นที่

 ๑๐.๔ เด็กและเยาวชนไม่ยุ่งเกี่ยวกับยาเสพติดและสิ่งเสพติดทุกประเภท